Diari Oficial de la Generalitat Valenciana


Sumari del DOGV 5616, del 10-10-2007 (2007/12823)

Notificació de la Resolució de 31 d'agost de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hotel Palau dels Ossets-Miró de Forcall i, en conseqüència, conclou el procediment iniciat pel Servici Territorial de Turisme de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12403


Data del document
:   21-09-2007

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació de la Resolució de 31 d'agost de 2007, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hotel Palau dels Ossets-Miró de Forcall i, en conseqüència, conclou el procediment iniciat pel Servici Territorial de Turisme de Castelló. [2007/12986]  
Per no haver sigut possible notificar de forma personal i directa a la mercantil Valinser 2002, SL, titular de l'hotel Palau dels Ossets-Miró de Forcall, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la publicació en el Diari Oficial de la Comunitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de setembre de 2007. La cap de l'Àrea de Producte: Isabel Palafox Gámir  
«Vist l'expedient de baixa d'ofici de l'establiment hoteler del grup primer Palau dels Ossets-Miró, signatura HCS-572, siti a la Plaça Major, s/n, del municipi de Forcall, iniciat per acord del cap del Servici Territorial de Turisme de Castelló de data 25 de juny de 2007 i, atés que:  
1. La Inspecció del Servici Territorial de Turisme de Castelló, amb data 26 de febrer de 2007, va girar inspecció a l'establiment hoteler de referència el resultat de la qual es transcriu a continuació:  
"Visitat l'establiment de referència es comprova que es troba tancat al públic en general. Per part del personal de l'Ajuntament, se'm comunica que, d'acord amb el que ells saben, des de principis de febrer l'empresa Valinser 2002, SL, ha abandonat la gestió de l'hotel i ja s'ha realitzat l'entrega a l'Agència Valenciana del Turisme".  
Es visita (20 hores) l'hotel Fàbrica de Giner la gestió del qual porta la mateixa empresa i es comprova que este es troba obert el públic en general. Sol·licitada informació sobre la situació d'ambdós hotels se'm confirma que és certa la informació facilitada per l'Ajuntament pel que fa a l'establiment Palau dels Ossets i que, així mateix, s'abandonarà la gestió de l'establiment Fàbrica de Giner i que l'entrega a l'Agència Valenciana del Turisme està prevista per al dia 27 de febrer de 2007 en la persona de Javier Herráiz."  
2. El dia 1 de març de 2007, la mercantil titular de l'establiment va comunicar que havia finalitzat la seua gestió en l'explotació de diversos establiments hotelers, entre els quals es trobava l'hotel de muntanya especialitat monument de tres estreles denominat Palau dels Ossets-Miró.  
El dia 25 de juny de 2007, el cap del Servici Territorial de Turisme de Castelló va acordar la iniciació del procediment de baixa d'ofici en el Registre General d'Empreses, Establiments i Professions Turístiques de la Comunitat Valenciana de l'establiment hoteler de referència, segons allò que s'ha preceptuat en els articles 14.3 de la Llei 3/1998, de 21 de maig, de la Generalitat, de Turisme de la Comunitat Valenciana i 29 del Decret 153/1993, de 17 d'agost, del Consell, regulador dels Establiments Hotelers de la Comunitat Valenciana. L'acord va ser notificat a la mercantil titular de l'establiment i a la Diputació provincial de Castelló el dia 28 de juny de 2007.  
En eixa mateixa data, es va notificar a la interessada el tràmit d'audiència prèvia a la proposta de resolució, de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), pel qual es concedia un termini de 10 dies per a presentar aquelles al·legacions i documents que estimara oportuns en defensa dels seus interessos. Així mateix, se li indicava que, si no presentava al·legacions, es proposaria la baixa de l'esmentat establiment.  
3. Transcorregut el termini a què s'ha fet al·lusió en l'anterior punt, la mercantil interessada no ha presentat cap al·legació.  
Als anteriors fets li són d'aplicació els següents fonaments de dret:  
1. Els articles 68 i 69 de la LRJPAC, en allò referit a la iniciació del procediment d'ofici.  
2. Els articles 7 i 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, perquè establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà en la mesura que siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, i que poden ser revisats d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa d'este en el corresponent registre".  
3. L'article 65 de la Llei 3/1998, de 21 de maig, de la Generalitat, de Turisme de la Comunitat Valenciana, alhora que disposa que "els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, la qual es formalitzarà de la manera reglamentària."  
L'article 89.5 de la LRJPAC, quan disposa que "l'acceptació d'informes o dictàmens servirà de motivació a la resolució quan s'incorpore al seu text." A l'efecte, s'ha reproduït l'informe emés per la inspecció del Servici Territorial de Turisme de Castelló, que constata el tancament de l'establiment.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i, del Decret 209/2004, de 8 d'octubre (DOCV de 13/10/2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana l'establiment hoteler del grup primer anomenat Palau dels Osset-Miró, siti a la localitat de Forcall, signatura HCS-572 i, en conseqüència, conclús el procediment iniciat per acord del Servici Territorial de Turisme de Castelló, procedir a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la notificació d'esta, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 31 d'agost de 2007.- La secretària autonòmica de Turisme i directora de l'Agència Valenciana del Turisme: Mª Victoria Palau Tárrega.»